

**REPUBLIKA HRVATSKA**

**BRODSKO-POSAVSKA ŽUPANIJA**

**OPĆINA SIKIREVCI**

**OPĆINSKI NAČELNIK**

KLASA: 554-01/24-01/1

URBROJ: 2178-26-01-24-01

Sikirevci, 23. veljače 2024.

Na temelju Odluke o financiranju Ministarstva rada, mirovinskog sustava, obitelji i socijalne politike, KLASA: 984-01/23-01/29; URBROJ: 524-07-02-01-01/2-24-19 od 8. veljače 2024. godine i Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021 – 2027., Kodni broj SF.3.4.11.01.0104. od 14. veljače 2024. godine te članka 47. Statuta Općine Sikirevci („Službeni vjesnik Brodsko-posavske županije“ 11/21., “Službeni glasnik Općine Sikirevci“ br. 1/22, 7/23.), općinski načelnik Općine Sikirevci objavljuje

**JAVNI POZIV**

**ZA ISKAZ INTERESA KRAJNJIH KORISNIKA**

**PROJEKTA „ZA ŽENE – ZA ZAJEDNICU“ – ZAŽELI 4 U OPĆINI SIKIREVCI**

Odlukom Ministarstva rada, mirovinskog sustava, obitelji i socijalne politike i Ugovorom o dodjeli bespovratnih sredstava Općini Sikirevci su dodijeljena bespovratna sredstva (dalje u tekstu: projekt). Projektom je predviđeno pružanje usluge potpore i podrške u svakodnevnom životu starijim osobama (65 i više godina) i osobama s invaliditetom (starijim od 18 godina).

**Pravo sudjelovanja u projektu imaju isključivo pripadnici ciljne skupine koji ispunjavaju sljedeće uvjete:**

1. **Starija osoba (u dobi od 65 godina i više)** koja živi u samačkom ili dvočlanom kućanstvu ili višečlanom kućanstvu u kojem su svi članovi kućanstva pripadnici ciljnih skupina i čiji mjesečni prihodi ne prelaze navedene iznose:

* **Samačko kućanstvo** čiji mjesečni prihod kućanstva ne prelazi iznos od 120 % od prosječne starosne mirovine za 40 i više godina mirovinskog staža prema zadnjoj objavi podataka HZMO-a, odnosno ne prelazi **980,26 €**
* **Dvočlano kućanstvo** čiji mjesečni prihod kućanstva ne prelazi iznos od 200 % od prosječne starosne mirovine za 40 i više godina mirovinskog staža prema zadnjoj objavi podataka HZMO-a, odnosno ne prelazi **1.633,76 €**
* **Višečlano kućanstvo** čiji mjesečni prihod kućanstva ne prelazi iznos od 300 % od prosječne starosne mirovine za 40 i više godina mirovinskog staža prema zadnjoj objavi podataka HZMO-a, odnosno ne prelazi **2.450,64 €**
* koja istovremeno ne koristi sljedeće usluge - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent

1. **Osoba s invaliditetom 3. ili 4. stupnja (18 i više godina)**

* koja živi u samačkom ili dvočlanom kućanstvu ili višečlanom kućanstvu u kojem su svi članovi kućanstva pripadnici ciljnih skupina
* koji imaju utvrđen treći ili četvrti stupanj težine invaliditeta – oštećenja funkcionalnih sposobnosti prema propisima o vještačenju i metodologijama vještačenja
* koja istovremeno ne koristi sljedeće usluge - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent
* čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.

Krajnji korisnici po ovom Javnom pozivu ostvaruju pravo na pružanje usluge i potpore koja uključuje organiziranje prehrane, obavljanje kućanskih poslova, održavanje osobne higijene te zadovoljavanje drugih svakodnevnih potreba.

**ROKOVI I NAČIN PRIJAVE:**

**Prijava se podnosi u pisanom obliku putem pošte ili osobno na adresu:**

**OPĆINA SIKIREVCI, Ljudevita Gaja 4 A, 35 224 Sikirevci**

**U slučaju nemogućnosti osobnog dolaska i predaje prijave ili nemogućnosti slanja prijave putem pošte, molimo da nazovete Općinu na telefon 035/481-215 radi dogovora.**

Osobe koje se javljaju na Javni poziv dužni su priložiti dokumentaciju kako slijedi:

* **ZA OSOBE STARIJE OD 65 GODINA**:

1. Preslika važeće osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
2. Potvrda Porezne uprave o visini dohodaka i primitaka
3. Izjava pripadnika ciljne skupine o članovima zajedničkog kućanstva
4. Popunjeni Obrazac za iskaz interesa za uključivanje u projekt
5. Suglasnost o korištenju i obradi osobnih podataka u svrhu provedbe ovog projekta te o ishodovanju Potvrde o visini dohodaka i primitaka iz Porezne uprave.

* **ZA ODRASLE OSOBE S INVALIDITETOM:**

1. Preslika važeće osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
2. Potvrda o upisu u Registar osoba s invaliditetom iz koje je vidljivo da osoba ima oštećenje trećeg ili četvrtog stupnja težine invaliditeta – oštećenja funkcionalnih sposobnosti ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenja funkcionalnih sposobnosti
3. Izjava pripadnika ciljne skupine o članovima zajedničkog kućanstva
4. Popunjeni Obrazac za iskaz interesa za uključivanje u projekt
5. Suglasnost o korištenju i obradi osobnih podataka u svrhu provedbe ovog projekta te o ishodovanju Potvrde o visini dohodaka i primitaka iz Porezne uprave.

Obrazac za iskaz interesa za uključivanje u projekt, Izjavu ciljne skupine o članovima zajedničkog kućanstva te obrazac suglasnosti mogu se preuzeti na službenoj mrežnoj stranici Općine Sikirevci www.opcina-sikirevci.hr i u prostorijama Općine Sikirevci.

**Javni poziv objavljen je 23.02.2024. godine na mrežnim stranica Općine Sikirevci, a prijave se podnose zaključno sa 08.03.2024. godine.**

**Javni poziv ostaje otvoren do završetka trajanja projekta Zaželi „ZA žene – ZA zajednicu“ 4**, a pristigle prijave razmatraju se jednom mjesečno prema uvjetima i kriterijima ovog poziva.

Za sve informacije o Javnom pozivu obratiti se u Općinu Sikirevci osobno ili na telefon: 035/481-215

OPĆINSKI NAČELNIK:

Josip Nikolić, dipl. ing. drv., v.r.